Եգիպտացորենի ապուր

**Եգիպտացորենի չաուդեր**, թանձր ապուր է, որի հիմնական բաղադրիչը եգիպտացորենն է։ Հիմնականում պատրաստվում է եգիպտացորենից, սոխից, նեխուրից, կաթից կամ սերուցքից և կարագից։ Երբեմն հավելյալ բաղադրիչներ են օգտագործվում, ինչպիսիք են կարտոֆիլը կամ դդումը, աղով մշակած խոզի միսը, ձուկը, ծովամթերքը և հավի միսը։ Միացյալ Նահանգներում եգիպտացորենի չաուդերի բաղադրատոմսերը թվագրվում են առնվազն 1884 թվականից։ ԱՄՆ-ում այն նաև արդյունաբերական կերպով արտադրվում է որպես պահածոյացված սնունդ։

## Ընդհանուր նկարագրություն
Եգիպտացորենի չաուդերը թանձր, սերուցքային հիմքով ապուր է։ Այն նման է Նոր Անգլիայի խեցգետնային չաուդերին, որտեղ խեցգետնի փոխարեն օգտագործվում է եգիպտացորեն։ Եգիպտացորենի չաուդերի հիմնական բաղադրիչներն են եգիպտացորենը, մանր կտրատված սոխն ու նեխուրը, կաթը կամ սերուցքը, կարագը, ալյուրը, աղն ու պղպեղը։ Ուտեստը պատրաստելու համար կարելի է օգտագործել թարմ մաքրած եգիպտացորեն (հատիկները կտրատված), պահածոյացված կամ սառեցված եգիպտացորեն։ Բացի եգիպտացորենից, այն հաճախ պարունակում է նաև կարտոֆիլ, և կարող են օգտագործվել նաև այլ բանջարեղեններ։ Կարտոֆիլը կարող է օգնել չաուդերը թանձրացնել։ Որպես բաղադրիչ կարող է օգտագործվել նաև հավի արգանակ, ինչպես նաև աղով մշակած խոզի միս, բեկոն, կրեկերներ և եգիպտացորենի օսլա՝ որպես թանձրացուցիչ։

Թարմ արգանակ պատրաստելիս կարելի է օգտագործել նաև եգիպտացորենի միջուկը, իսկ դրանց երկար եփելը նույնպես կարող է նպաստել չաուդերի թանձրացմանը։ Երբեմն եգիպտացորենի չաուդերի մեջ օգտագործվում են տարբեր տեսակի ձուկ և ծովամթերք, ինչպես նաև երբեմն՝ հավի միս։ Որոշ մարդիկ խեցգետնային չաուդերը փոխարինում են եգիպտացորենով և մատուցում են որպես բուսակերական այլընտրանքային չաուդեր։

## Պատմություն

Միացյալ Նահանգներում եգիպտացորենի չաուդերի բաղադրատոմսերը թվագրվում են առնվազն 1884 թվականից, երբ Բոստոնի խոհարարական դպրոցի Մերի Լինքոլնի հեղինակած «Boston Cook Book» գրքում հրապարակվեց եգիպտացորենի չաուդերի բաղադրատոմսը։ Մեկ այլ եգիպտացորենի չաուդերի բաղադրատոմս հրապարակվեց 1896 թվականին «Boston Cooking-School Cook Book» գրքում, որի հեղինակն էր Ֆենի Ֆարմերը՝ Լինքոլնի իրավահաջորդը Բոստոնի խոհարարական դպրոցում։ Ֆարմերի բաղադրատոմսում օգտագործվում էր պահածոյացված եգիպտացորեն, որը ԱՄՆ-ում սկսեց արտադրվել 1800-ականների կեսերին։ 1896 թ. բաղադրատոմսում որպես բաղադրիչներ ներառված էին նաև աղի խոզի միս, կարտոֆիլ և կրեկերներ։ 1884 թ. Լինքոլնի հրապարակած բաղադրատոմսից հետո ԱՄՆ տարբեր խոհարարական գրքերում սկսեցին շրջանառվել բազմաթիվ եգիպտացորենի չաուդերի բաղադրատոմսեր՝ բազմազան փոփոխություններով։ Օրինակ՝ որոշ բաղադրատոմսերում օգտագործվում էին կրեմ, կաթ կամ խտացված կաթ, իսկ խտացուցիչների համար՝ ալյուր կամ ձու։

1900-ականների սկզբներին Շեյքերները հայտնի էին իրենց չաուդերներով և ընդհանուր խոհարարական հմտություններով։ Այդ ժամանակաշրջանի Շեյքերների մի պարզ բաղադրատոմսը եգիպտացորենի չաուդերի համար օգտագործում էր ընդամենը երեք բաղադրիչ՝ կրեմ, կարագ և թարմ եգիպտացորեն։

## Զանգվածային արտադրություն

Միացյալ Նահանգներում եգիպտացորենի չաուդերը զանգվածային արտադրության պահածո է։ Campbell Soup Company-ն արտադրում և թողարկում է «Քաղցր կարտոֆիլով եգիպտացորենի չաուդեր», «Քեմփբելի առողջարար եգիպտացորենի չաուդեր», «Քեմփբելի խիտ հավի և եգիպտացորենի չաուդեր» և «Խեցգետնաձկներով և եգիպտացորենով չաուդեր բեկոնով» անվանումներով պատրաստի պահածո չաուդերներ։

Progresso-ն, General Mills ապրանքանիշը, արտադրում և վաճառում է եգիպտացորենի չաուդերներ, ինչպիսիք են «Հարուստ և սննդարար հավի եգիպտացորենի չաուդեր» և «Թեթև հավի եգիպտացորենի չաուդեր»։

Costco-ն իր Kirkland Signature ապրանքանիշի ներքո վաճառում է «Քիրքլենդ տապակած եգիպտացորենի չաուդեր» անվանումով եգիպտացորենի չաուդերը։

Safeway Inc.-ը շուկայահանում է եգիպտացորենի չաուդեր իրենց «Signature Cafe» խանութի ապրանքանիշի ներքո:։

## Պատկերասրահ

File:Vegan corn chowder with cornbread.jpg|Վեգան եգիպտացորենի չաուդեր եգիպտացորենի հացով
File:Cups of corn chowder with bacon, potato, olive oil and chives.jpg|Բեկոնով, կարտոֆիլով, ձիթապտղի յուղով և սոխով եգիպտացորենի չաուդերի բաժակներ
File:Mexican chicken corn chowder.jpg|Մեքսիկական հավի և եգիպտացորենի չաուդեր
File:Shrimp and corn chowder.jpg|Մանր ծովախեցգետնով եգիպտացորենի չաուդեր
File:Corn chowder with crab 1.jpg|Ծովախեցգետնի մսով եգիպտացորենի չաուդեր 
File:Scallops corn chowder.jpg|Կատարիկներով եգիպտացորենի չաուդեր
File:Corn chowder close-up.jpg|Կտրատած գազարով, բուլղարական պղպեղով և մաղադանոսով եգիպտացորենի չաուդեր


## Ծանոթագրություններ

## Արտաքին հղումներ
* 
*
* Roasted Corn Chowder with Cheddar Cheese. *[[Today (U.S. TV program)|Today]]*.

Կատեգորիա:Ամերիկյան խոհանոց
Կատեգորիա:Ապուրներ